Onni Korkka

**Onni Korkka** (s. 28. huhtikuuta 2001 Rauma) on suomalainen jääkiekkopuolustaja, joka edustaa Mestis-joukkue Jokereita.

## Ura
Korkka on Rauman Lukon kasvatti. Hän oli kaudella 2015–2016 C-nuorten SM-sarjan runkosarjassa joukkueensa tehokkain puolustaja tehoilla 8+13=21. Kaudella 2016–2017 Korkka oli C-nuorten SM-karsinnoissa Lukon paras maalintekijä ja tehokkain puolustaja tehoilla 11+7=18. C-nuorten SM-sarjan runkosarjassa hän voitti pelipaikastaan huolimatta joukkueen sisäisen piste- ja maalipörssin sekä jakoi sisäisen syöttöpörssin voiton Patrik Nevanpään kanssa.

Kaudella 2019–2020 Korkka oli tehoilla 8+17=25 Lukon A-nuorten tehokkain puolustaja ja hän jakoi joukkueen sisäisen pistepörssin kolmannen sijan Eppu Karuvaaran kanssa. Korkka nousi samalla kaudella Lukon SM-liigajoukkueeseen, jossa hän sai tililleen kolme runkosarjaottelua, mutta Korkka jäi niissä kuitenkin ilman peliaikaa. Hän sai tililleen ensimmäisen liigaottelunsa 5. joulukuuta 2019 vieraissa SaiPaa vastaan. Korkalle avautui paikka Lukon kokoonpanosta, kun Ilkka Heikkinen oli huilivuorossa ja Miska Kukkonen pelikiellossa. Hänet merkittiin joukkueen seitsemänneksi puolustajaksi.

Korkka teki kaudeksi 2020–2021 Lukon kanssa vuoden mittaisen SM-liigasopimuksen. Hän sai ensimmäiset peliaikansa SM-liigassa lopulta kautensa neljännessä ja uransa seitsemännessä ottelussaan 9. tammikuuta 2021 vieraissa JYPiä vastaan. Korkka merkittiin Lukon seitsemänneksi puolustajaksi. Hän pelasi pääasiassa Robin Pressin puolustajaparina ja sai jääaikaa lopulta 10.24 minuuttia. Korkka sai kauden aikana SM-liigassa tililleen 18 runkosarjaottelua ilman tehopisteitä. Hän ei saanut peliaikaa pudotuspeleissä, mutta Korkka pelasi kuitenkin riittävän määrän runkosarjaotteluita, jotka oikeuttivat hänet voittamaan kauden päätteeksi Suomen-mestaruuden. Korkka pelasi ison osan kaudestaan vielä myös Lukon U20-joukkueessa, jossa hän voitti kauden päätteeksi myös Suomen-mestaruuden. Toukokuussa 2021 hän teki Lukon kanssa kaksivuotisen jatkosopimuksen.

Kaudella 2021–2022 Korkka pelasi Lukon SM-liigajoukkueessa 11 runkosarja- ja viisi Mestarien liigan ottelua ilman tehopisteitä. Hän pelasi suurimman osan kaudestaan vielä seuran U20-joukkueessa. Korkka oli tehoilla 11+13=24 joukkueen paras maalintekijä ja tehokkain puolustaja sekä jakoi sisäisen pistepörssin neljännen sijan Miro Markkulan kanssa. Hän voitti kauden päätteeksi U20 Suomen-mestaruuden. Kaudella 2022–2023 Korkka pelasi SM-liigassa viisi runkosarjaottelua ilman tehopisteitä. Hän pelasi miesten pelejä myös kuuden ottelun verran lainalla Mestis-joukkue Tutossa. Suurimman osan kaudestaan Korkka pelasi kuitenkin yli-ikäisenä Lukon U20-joukkueessa. Hän oli joukkueen tehokkain puolustaja tehoilla 9+24=33, joilla Korkka sijoittui koko U20 SM-sarjan puolustajien pistepörssissä neljänneksi. Hänet valittiin kauden päätteeksi sarjan toiseen tähdistökentälliseen. Huhtikuussa 2023 Korkka teki Lukon kanssa vuoden mittaisen jatkosopimuksen.

Korkka pelasi kaudella 2023–2024 SM-liigassa seitsemän runkosarjaottelua tehden yhden syöttöpisteen. Hän pelasi Lukossa myös viisi Mestarien liigan ottelua ilman tehopisteitä. 21. marraskuuta seura vuokrasi Korkan 16. joulukuuta asti ulottuvalla sopimuksella Tuton Mestis-joukkueeseen. Joulukuun lopulla Korkan sopimusta jatkettiin toistaiseksi voimassa olevana. Tammikuussa 2024 Lukko vuokrasi hänet kahden ottelun ajaksi Vaasan Sportin SM-liigajoukkueeseen paikkaamaan sairastumisia. Korkka teki niissä yhden syöttöpisteen. Helmikuussa Lukko vuokrasi hänet takaisin Tutoon, jossa Korkka pelasi kauden loppuun. Hän teki Mestiksen runkosarjassa yhteensä 30 ottelussa tehot 13+13=26. Korkka jakoi joukkueen sisäisen maalipörssin toisen sijan Oskari Siikin kanssa edellään Miika Tiihonen. Hän jakoi myös koko sarjan puolustajien maalipörssin voiton IPK:n Juuso Arolan kanssa, mutta Korkka pelasi häntä 14 ottelua vähemmän. Puolustajien pistepörssissä hän sijoittui kahdeksanneksi. Mestiksen pudotuspeleissä Korkka pelasi seitsemän ottelua tehopistein 1+2=3. Huhtikuussa 2024 hän teki Lukon kanssa vuoden mittaisen jatkosopimuksen. 

Lokakuussa 2024 Lukko lainasi Korkan alustavasti yhden ottelun ajaksi Tutoon, jossa hän pelasi kaikkiaan kolme ottelua. Korkka teki Lukossa SM-liigauransa avausmaalin 16. marraskuuta 2024 Mikkelin Jukureita vastaan. Marko Toivonen valitsi hänet ottelun Alumnien tähtien kakkostähdeksi. Tammikuussa 2025 Lukko vuokrasi Korkan kahden ottelun sopimuksella Jukureihin paikkaamaan puolustuksen poissaoloja. Saman kuun lopulla hän palasi sinne viikon mittaisella vuokrasopimuksella. Korkka pelasi Jukureissa yhteensä viisi ottelua tehden yhden maalin. Lukossa hän pelasi kauden aikana 28 runkosarjaottelua tehopistein 1+3=4 ja kolme pudotuspeliottelua ilman tehopisteitä. Toukokuussa 2025 Korkka teki seuran kanssa vuoden mittaisen jatkosopimuksen.

Kaudella 2025–2026 Korkan rooli Lukossa jäi jälleen pieneksi ja hän pelasi 11 runkosarja- ja yhdeksän Mestarien liigan ottelua, kunnes Korkan sopimus purettiin tammikuussa 2026. Seuran urheilutoimenjohtaja Kalle Sahlstedtin mukaan hänen tavoitteenaan oli vakiinnuttaa pelipaikka SM-liigassa, mutta ei kuitenkaan onnistunut siinä. Samana päivänä Korkan uutisoitiin siirtyvän loppukauden kattavalla sopimuksella Mestis-joukkue Jokereihin.

## Pelityyli
Lukon urheilutoimenjohtaja Kalle Sahlstedt kuvaili Korkan vahvuuksia ja heikkouksia hänen jatkosopimuksensa yhteydessä toukokuussa 2021:

## Tilastot

## Lähteet
*
*
*

### Viitteet